Protesi velar en aragonés

A protesi velar en l'aragonés ye un fenomeno fonetico que consiste en refirmar con o fonema oclusivo velar sonoro /g/ os diftongos creixients que encomienzan por u (-ue- y -ua-). A protesi velar se troba a sobén en posición inicial, pero tamién se puede trobar en atras circumstancias, y mesmo en parolas derivadas que ya no presentan ixe diftongo creixient.

A protesi velar no ye exclusiva de l'aragonés, trobando-se tamién en astur-leyonés, en rechistros populars José Luis Calero López de Ayala: El habla de Cuenca y su serranía. Diputación Provincial de Cuenca, 1981 pp 36-45. d'o castellano (que incluyen o castellano d'Aragón y o churro), y mesmo en a pronunciación d'aragonesismos en parlants d'o catalán nordoccidental. D'acuerdo con a "Propuesta ortografica de l'Academia de l'Aragonés" no se representa ortograficament en toz os casos.

 Protesi velar en posición inicial 
O diftongo decreixient -ué- deriva d'una o ubierta que a la vegada deriva d'a Ŏ curta latina. Una vegada producida a diftongación en -ué-, apareixe una protesi velar, que d'acuerdo con as normas ortograficas de l'Academia de l'Aragonés no se representa ortograficament Academia de l'Aragonés Propuesta ortografica de l'Academia de l'Aragonés. EDACAR, 7. Zaragoza, 2010. p 8..
HŎDIE > HŎYE > huei /gwei/.
HŎRTU(M) > huerto /gwerto/.
HŬMERU > HŌMRO > huembro /gwembro/.
ŎPERA(M) > ŎPRA > uebra /gwebra/.
ŎSSU(M) > osso > ueso /gweso/.
ŎVU(M) > ovo > uevo /gwebo/. 
ŎCULU(M) > ŎC'LU > ollo > uello /gwello/.

 Protesi velar dezaga de -r- 
Si o diftongo -ué- sigue a una consonant -r-, l'aparición d'a protesi velar creya una secuencia -rg- que fa que l'anterior silaba, enantes ubierta, se converta en zarrada. No se presenta como un fenomeno tan sistematico como l'anterior. D'acuerdo con as normas ortograficas de l'Academia de l'Aragónes no se representa ortograficament:
SCURIŎLUS (diminutivo vulgar de SCIURUS) > esquiruelo /eskirgwelo/.
CEREŎLA > ciruela /zirguela/.
CEREŎLU(M) > ciruelo /zirguelo/.
CEREŎLEA / CERULEA  > ceruella y ciruella (pronunciadas /zergwuella/ y /zirgwuella/).CEREŎLEU(M) / CERULEU(M)  > ceruello y ciruello (pronunciaus /zergwuello/ y /zirgwuello/).Era + sufixo -uala > Arualas /Argwalas/.

En os textos medievals no se gosaba representar, encara que se puede documentar a suya existencia a traviés de grafías como Terhuel y Noguerhuelas. A forma Terhuel ye notable, pus sobrevive en a parla churra como TergüelVicente Llatas: El habla del Villar del Arzobispo y su comarca Institución Alfonso el Magnánimo, Diputación Provincial de Valencia, 1959. ., Teregüel u Tregüel.

En la microtoponimia de La Codonyera ye Artur Quintana i Font documentó Lo PallargüeloArtur Quintana i Font: El parlar de la Codonyera, resultats d'unes enquestes: resumen de la tesis presentada para aspirar al grado de Doctor en Filosofía y Letras. Universidat de Barcelona, 1974., que equivale a los toponimos homonimos Pallaruelo en zonas antigament aragonesoparlants de mes a lo norte.

 Protesi velar dezaga de -i- y -e- 
Si a diftongación romanz s'ha produciu en una o ubierta proto-romanz que formaba un diftongo con una -i-, s'orichina una asociación de tres vocals que se creba con a protesi velar, que desparte dos silabas. Esta protesi tampoco no se representa ortograficament:Pediuelo.Pariuelas.RUBEOLU > RUBIOLU > Rubiuelos.CAPREOLU > CAPRIOLU > Cabriuel.

En os textos medievals se podeba representar con una -h- (Cabrihuel, Rubihuelos, Clesihuela, Palacihuelos, cirihuela, etcetera), u con una -g- (Cigüela, Origüela).

O microtoponimo benasqués Creuenya, pronunciau /kre'.we.ɲa/, representa un caso especial por fer-se dezaga d'una e, en connexión con fenomenos pareixius en catalán.

 Protesi velar dezaga de prefixos 
No se representa ortograficament.Desuesar (ueso con prefixo des- y con terminación d'infinitivo -ar).Enuebrar (uebra con prefixo en- y con terminación d'infinitivo -ar).

 Protesi velar en parolas composadas 
D'acuerdo con a "Propuesta ortografica de l'Academia de l'Aragonés" no se representa ortograficament.Trencauesos /trencagwesos/.

 Protesi velar en derivaus que no presentan diftongo 
En este caso a protesi velar si que se representa ortograficament D'acuerdo con a "Propuesta ortografica de l'Academia de l'Aragonés": Huerto > gortet.Uello > gollada.
Ueso > gosaralla.

 Referencias 

 Bibliografía 
 Academia de l'Aragonés Propuesta ortografica de l'Academia de l'Aragonés. EDACAR, 7. Zaragoza, 2010.

Categoría:Fonetica de l'aragonés